NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 924/2012

331a

S t a n o v i s k o

**výboru Národnej rady Slovenskej republiky o výsledku prerokovania návrhu na voľbu predsedu Najvyššieho kontrolného úradu Slovenskej republiky (tlač 331)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor NR SR pre financie a rozpočet ako gestorský výbor podáva Národnej rade Slovenskej republiky v súlade s § 110 zákona NR SR č. 350/1996 Z. z. o rokovacom poriadku NR SR v znení neskorších predpisov a s čl. 3 volebného poriadkuo voľbe a odvolávaní funkcionárov toto stanovisko o prerokovaní návrhu na voľbu predsedu Najvyššieho kontrolného úradu Slovenskej republiky (tlač 331)

Predseda Národnej rady Slovenskej republiky v rozhodnutí č. 309 z 3. decembra 2012 určil voľbu predsedu Najvyššieho kontrolného úradu Slovenskej republiky, ktorá sa bude konať na 11. schôdzi NR SR.

I.

Dňa 28. novembra 2012 bol doručený predsedovi Národnej rady SR spoločný návrh na kandidáta poslaneckých klubov NR SR za Sloboda a Solidarita, SDKÚ SR, KDH, Most –Híd a Obyčajní ľudia a Nezávislé osobnosti na voľbu predsedu Najvyššieho kontrolného úradu Slovenskej republiky, ktorí navrhujú **Ing. Vladimíra Klimeša**.

Návrh na voľbu predsedu Najvyššieho kontrolného úradu Slovenskej republiky (tlač 331) pridelil predseda Národnej rady Slovenskej republiky svojím rozhodnutím č. 309 z 3. decembra 2012 Výboru NR SR pre financie a rozpočet na prerokovanie a zaujatie stanoviska **do 7. decembra 2012**.

Výbor NR SR pre financie a rozpočet predložený návrh prerokoval na svojom zasadnutí dňa 6. decembra 2012 a prijal k nemu uznesenie č. 131. Výbor preskúmal splnenie podmienok navrhovaného kandidáta podľa čl. 61 ods. 2 Ústavy SR a § 110 ods. 1 zákona č. 350/1996 Z. z. o rokovacom poriadku v znení neskorších predpisov a posúdil, že návrh kandidáta bol podaný v súlade s čl. 2 volebného poriadkuo voľbe a odvolávaní funkcionárov, v termíne stanovenom podľa rozhodnutia predsedu NR SR a obsahuje požadované náležitosti na voľbu predsedu NKÚ SR.

Na rokovanie výboru bol prizvaný kandidát na voľbu predsedu NKÚ SR, aby predstavil zámer svojho pôsobenia vo funkcii.

II.

Zároveň Výbor NR SR pre financie a rozpočet (ako gestorský výbor) uznesením č. 132 zo 6. decembra 2012 schválil stanovisko výboru k návrhu na voľbu predsedu Najvyššieho kontrolného úradu Slovenskej republiky (tlač 331a)

Určil poslanca Daniela Duchoňa za spravodajcu výboru.

Výbor ho poveril :

predniesť stanovisko výboru na schôdzi NR SR

Návrh uznesenia Národnej rady Slovenskej republiky je prílohou tohto stanoviska.

Bratislava 6. decembra 2012

**Daniel D u c h o ň, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 924/2012

**N á v r h**

**U z n e s e n i a**

**Národnej rady Slovenskej republiky**

**z ...... decembra 2012**

k návrhu na voľbu predsedu Najvyššieho kontrolného úradu Slovenskej republiky (tlač 331)

Národná rada Slovenskej republiky

**zvolila**

podľa čl. 61 ods. 1 Ústavy Slovenskej republiky a podľa § 110 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

za predsedu Najvyššieho kontrolného úradu Slovenskej republiky

...........................

na funkčné obdobie sedem rokov, ktoré začne plynúť ...... ......... 2012 (nasledujúci deň po zvolení)